Janie blog: Jammer, ek’s té besig
JY LEES NOU Janie blog: Jammer, ek’s té besig
Die afgelope week het my opnuut laat besef dat iewers in die malligheid van besig wees aan die eenkant en niksdoen aan die anderkant lê die balans en om dit te handhaaf is nie altyd so maklik nie.
Té besig wees het my so verarm. Ek het aandetes begin kook onder 30 min, altyd dieselfde resepte oor en oor. Ek het klere begin dra wat van dieselfde 3 hangers af gekom het en die res van die goed wat ek gedra het bo gelê in die rak van my kas, maklik om raak te vat as ek aan die hol was. Ek het maande na dieselfde CD in my kar begin luister, 3 minute lank gebad, minder gelees, minder gekuier, nooit meer fliek toe gegaan nie...